ROZHODNUTIE KOMISIE

z 23. marca 2005,

ktorým sa ustanovujú ekologické kritériá na udeľovanie environmentálnej značky Spoločenstva univerzálnym čistiacim prostriedkom a čistiacim prostriedkom pre sanitárne zariadenia

[oznámené pod číslom K(2005) 1028]

(Text s významom pre EHP)

(2005/344/ES)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde Spoločenstva pri udeľovaní environmentálnej značky (1), a najmä na druhý pododsek jeho článku 6 ods. 1,

po porade s Výborom Európskej únie pre udeľovanie environmentálnej značky,

keďže:

Preto by sa v záujme jasnosti malo rozhodnutie 2001/523/ES nahradiť.

Prepracované ekologické kritériá by mali platiť štyri roky.

Opatrenia stanovené v tomto rozhodnutí sú v súlade so stanoviskom výboru zriadeného článkom 17 nariadenia (ES) č. 1980/2000,

PRIJALA TOTO ROZHODNUTIE:

Článok 1

Skupina výrobkov „univerzálne čistiace prostriedky a čistiace prostriedky pre sanitárne zariadenia“ sa rozdeľuje do týchto troch podskupín:

c)

Do podskupiny určenej v písm. c) prvého odseku nepatria tieto prostriedky:

c)

Do tejto skupiny výrobkov nepatria výrobky na špecifickejšie účely čistenia, akými sú čistiace prostriedky na rúry, utieranie dlážok, leštidlá, čističe odtokov atď.

Do tejto skupiny výrobkov patria výrobky, ktoré používajú malospotrebitelia, aj výrobky použiteľné pri výkone povolania.

Článok 2

Na to, aby sa univerzálnym čistiacim prostriedkom a čistiacim prostriedkom pre sanitárne zariadenia mohla udeliť environmentálna značka Spoločenstva podľa nariadenia (ES) č. 1980/2000, musí čistiaci prostriedok patriť do skupiny výrobkov „univerzálne čistiace prostriedky a čistiace prostriedky pre sanitárne zariadenia“ a spĺňať ekologické kritériá stanovené v prílohe k tomuto rozhodnutiu.

Článok 3

Ekologické kritériá pre skupinu výrobkov „univerzálne čistiace prostriedky a čistiace prostriedky pre sanitárne zariadenia“, ako aj súvisiace požiadavky na hodnotenie a overovanie platia do 31. decembra 2008.

Článok 4

Na správne účely sa skupine výrobkov „univerzálne čistiace prostriedky a čistiace prostriedky pre sanitárne zariadenia“ prideľuje číselný kód 020.

Článok 5

Rozhodnutie 2001/523/ES sa zrušuje.

Článok 6

Environmentálne značky udelené pred oznámením tohto rozhodnutia výrobkom, ktoré patria do skupiny výrobkov „univerzálne čistiace prostriedky a čistiace prostriedky pre sanitárne zariadenia“, sa môžu používať do 31. marca 2006.

Ak boli žiadosti o udelenie environmentálnej značky výrobkom zo skupiny výrobkov „univerzálne čistiace prostriedky a čistiace prostriedky pre sanitárne zariadenia“ predložené pred oznámením tohto rozhodnutia, môže sa týmto výrobkom udeliť environmentálna značka podľa podmienok uvedených v rozhodnutí 2001/523/ES. V takýchto prípadoch sa environmentálna značka môže používať do 31. marca 2006.

Článok 7

Toto rozhodnutie je určené členským štátom.

(1) Ú. v. ES L 237, 21.9.2000, s. 1.

(2) Ú. v. ES L 189, 11.7.2001, s. 25.

PRÍLOHA

RÁMEC

Aby spĺňal podmienky na udelenie environmentálnej značky, musí univerzálny čistiaci prostriedok alebo čistiaci prostriedok pre sanitárne zariadenia (ďalej len „výrobok“) patriť do skupiny výrobkov definovaných v článku 1 a musí spĺňať kritériá tejto prílohy.

Ciele kritérií

Cieľom týchto kritérií je podporovať:

— zníženie vplyvu na životné prostredie obmedzením množstva škodlivých zložiek, znížením množstva použitého detergentu a znížením odpadu z obalu,

— zníženie alebo prevenciu rizík pre životné prostredie a ľudské zdravie, ktoré vyplývajú z používania nebezpečných látok,

— informácie, ktoré zákazníkovi umožnia používať výrobok spôsobom, ktorý je účinný a minimalizuje škodlivý vplyv na životné prostredie.

Kritériá sú stanovené tak, že podporujú udeľovanie značiek univerzálnym čistiacim prostriedkom a sanitárnym čistiacim prostriedkom s minimálnym škodlivým vplyvom na životné prostredie.

Požiadavky na hodnotenie a overovanie

Konkrétne požiadavky na hodnotenie a overovanie sú uvedené v každom kritériu.

V prípade potreby sa môžu použiť iné skúšobné metódy, ako sú metódy vyznačené pre každé kritérium, ak príslušný orgán posudzujúci žiadosť uzná ich rovnocennosť.

Pokiaľ je to možné, skúšky sa vykonajú v laboratóriách, ktoré spĺňajú všeobecné podmienky uvedené v norme EN ISO 17025 alebo v rovnocennej norme.

V prípade, keď sa neuvádzajú žiadne skúšky alebo sa uvádzajú ako skúšky používané na overovanie alebo monitorovanie, sa príslušné orgány spoľahnú na vyhlásenia a dokumentáciu, ktoré predložil žiadateľ, a/alebo na nezávislé overenia.

V prípade potreby môžu príslušné orgány požadovať sprievodnú dokumentáciu a môžu vykonať nezávislé overovania.

Ak sa od žiadateľa požaduje, aby predložil vyhlásenia, dokumentáciu, protokoly o analytických skúškach alebo iné dôkazové materiály dokumentujúce súlad s kritériami, môžu tieto materiály pochádzať od žiadateľa a/alebo jeho dodávateľa (dodávateľov) a/alebo ich dodávateľa (dodávateľov) atď.

V prípade, že sa odkazuje na zložky, zahŕňajú tieto odkazy látky a prípravky.

V prílohe I je uvedená prepracovaná verzia databázy zložiek detergentov (zoznam DID) z 30. júna 2004, ktorá obsahuje najčastejšie používané zložky detergentov. Časť A zoznamu DID sa používa na získanie údajov pre výpočet hodnôt CDVtox a vyhodnotenie biologickej odbúrateľnosti povrchovo aktívnych látok.

V prípade potreby môže žiadateľ použiť neskoršie prepracovania databázy zložiek čistiacich prostriedkov, keď sa stanú dostupnými.

Pokiaľ ide o zložky, ktoré nie sú uvedené v časti A zoznamu DID, žiadateľ na vlastnú zodpovednosť použije postup uvedený v časti B prílohy I.

Pokiaľ ide o zložky, ktoré nie sú uvedené v zozname DID, žiadateľ môže použiť prístup poskytnutia potrebnej dokumentácie o anaeróbnej odbúrateľnosti, ktorá je opísaná v prílohe II.

Príslušným orgánom sa odporúča, aby pri posudzovaní žiadostí a sledovaní súladu s kritériami uvedenými v tejto prílohe zohľadňovali vykonávanie uznávaných systémov environmentálneho manažérstva, akými sú EMAS alebo ISO 14001. (Poznámka: Vykonávanie takýchto systémov riadenia sa nevyžaduje.)

FUNKČNÁ JEDNOTKA

Pri univerzálnych čistiacich prostriedkoch funkčná jednotka (použitá v nižšie uvedených kritériách) predstavuje dávku výrobku v gramoch, ktorú výrobca odporúča použiť na 1 liter mydlovej vody (vody určenej na umývanie).

Pri čistiacich prostriedkoch na umývanie okien a čistiacich prostriedkoch pre sanitárne zariadenia nie je definovaná žiadna funkčná jednotka (príslušné kritériá uvedené nižšie sa počítajú vzhľadom na 100 g výrobku).

EKOLOGICKÉ KRITÉRIÁ

1. Toxicita pre vodné organizmy

Toxicita pri kritickom objeme zriedenia (CDVtox) sa pre každú zložku (i) vypočítava pomocou tejto rovnice:

kde hmotnosť (i) je hmotnosť zložky (v gramoch) na funkčnú jednotku (pri univerzálnych čistiacich prostriedkoch) alebo na 100 g výrobku (pri čistiacich prostriedkoch pre sanitárne zariadenia). DF (i) je faktor odbúrateľnosti a TF (i) je faktor toxicity zložky (v miligramoch na liter).

Hodnoty DF a chronického TF sú uvedené v databáze zložiek detergentov, časti A zoznamu (časť A zoznamu DID) (príloha I). Ak sa predmetná zložka nenachádza v časti A zoznamu DID, žiadateľ odhadne sledované hodnoty podľa postupu opísaného v časti B zoznamu DID (príloha 1). Celková CDVtox výrobku je súčtom CDVtox všetkých zložiek výrobku.

Pri univerzálnych čistiacich prostriedkoch CDVtox výrobku nemá presiahnuť hodnotu 20 000 l na funkčnú jednotku.

Pri čistiacich prostriedkoch pre sanitárne zariadenia CDVtox výrobku nemá presiahnuť hodnotu 100 000 l na 100 g výrobku.

Pri čistiacich prostriedkoch na okná CDVtox výrobku nemá presiahnuť hodnotu 5 000 l na 100 g výrobku.

Hodnotenie a overenie: príslušnému orgánu sa poskytne presné chemické zloženie výrobku spolu s podrobnosťami o výpočtoch CDVtox, ktorými sa preukáže súlad s týmto kritériom.

2. Biologická odbúrateľnosť povrchovo aktívnych látok

a) Ľahká biologická odbúrateľnosť (aeróbna)

Každá povrchovo aktívna látka použitá vo výrobku má byť ľahko biologicky odbúrateľná.

Hodnotenie a overenie: príslušnému orgánu sa poskytne presné chemické zloženie výrobku, ako aj opis funkcie každej zložky. Časť A zoznamu DID (príloha I) ukáže, či konkrétna povrchovo aktívna látka je aeróbne biologicky odbúrateľná, alebo nie je (povrchovo aktívne látky s označením „R“ v kolónke o aeróbnej biologickej odbúrateľnosti sú ľahko biologicky odbúrateľné). Pri povrchovo aktívnych látkach, ktoré sa nenachádzajú v časti A zoznamu DID, sa poskytnú dôležité informácie získané z literatúry alebo iných zdrojov alebo výsledky príslušných skúšok, ktorými sa preukáže ich aeróbna biologická odbúrateľnosť. Skúškami na ľahkosť biologickej odbúrateľnosti sú skúšky, ktoré sa uvádzajú v nariadení Európskeho parlamentu a Rady (ES) č. 648/2004 z 31. marca 2004 o detergentoch (1). Povrchovo aktívne látky sa považujú za ľahko odbúrateľné, ak úroveň biologickej odbúrateľnosti (mineralizácie), nameraná v súlade s jedným z nasledujúcich piatich skúšok, je aspoň 60 % za 28 dní: CO2 skúška v uzavretom priestore nad látkou (OECD 310), upravená Sturmova skúška vývoja oxidu uhličitého (CO2) (OECD 301B; smernica Rady 67/548/EHS (2), príloha V.C.4-C), skúška v uzavretej nádobe (OECD 301D; smernica 67/548/EHS, príloha V.C.4-E), manometrická respirometria (OECD 301F; smernica 67/548/EHS, príloha V.C.4-D) alebo skúška MITI (I) (OECD 301C; smernica 67/548/EHS, príloha V.C.4-F), alebo rovnocenné skúšky podľa ISO. V závislosti od fyzikálnych vlastností povrchovo aktívnej látky sa môže použiť jedna z nasledujúcich skúšok na potvrdenie ľahkej biologickej odbúrateľnosti, ak je úroveň biologickej odbúrateľnosti aspoň 70 % za 28 dní: úbytok rozpusteného organického uhlíka (OECD 301A; smernica 67/548/EHS, príloha V.C.4-A) alebo OECD sledovanie modifikovaného úbytku rozpusteného organického uhlíka (OECD 301E; smernica 67/548/EHS, príloha V.C.4-B), alebo rovnocenné skúšky podľa ISO. Použiteľnosť skúšobných metód založených na meraní rozpusteného organického uhlíka je potrebné primeraným spôsobom zdôvodniť, pretože tieto metódy by mohli dávať výsledky o odstraňovaní, a nie o biologickej odbúrateľnosti. Pri skúškach ľahkej aeróbnej biologickej odbúrateľnosti nie je potrebné vzorky vopred upraviť. Zásada 10-dňového okna sa neuplatňuje.

b) Anaeróbna biologická odbúrateľnosť

Každá povrchovo aktívna látka použitá vo výrobku má byť pri anaeróbnych podmienkach biologicky odbúrateľná.

Hodnotenie a overenie: príslušnému orgánu sa poskytne skutočné chemické zloženie výrobku, ako aj opis funkcie každej zložky. Časť A zoznamu DID (príloha I) označuje, či konkrétna povrchovo aktívna látka je anaeróbne biologicky odbúrateľná, alebo nie je (povrchovo aktívne látky označené symbolom „Y“ v kolónke o anaeróbnej biologickej odbúrateľnosti sú pri anaeróbnych podmienkach biologicky odbúrateľné). Pri povrchovo aktívnych látkach, ktoré nie sú zahrnuté do časti A zoznamu DID, sa poskytne príslušná informácia z literatúry alebo iných zdrojov, alebo výsledky príslušných skúšok, ktoré preukážu, že takéto látky sú anaeróbne biologicky odbúrateľné. Referenčnou skúškou anaeróbnej biologickej odbúrateľnosti je OECD 311, ISO 11734, ECETOC č. 28 (jún 1988) alebo rovnocenná skúšobná metóda požadujúca minimálne 60 % biologickú odbúrateľnosť pri anaeróbnych podmienkach. Na dokumentovanie dosiahnutia aspoň 60 % konečnej biologickej odbúrateľnosti sa môžu použiť aj skúšobné metódy s napodobnením podmienok v primeranom anaeróbnom prostredí (pozri prílohu II).

3. Nebezpečné, rizikové alebo toxické látky alebo prípravky

a) Výrobok neobsahuje tieto zložky, a to ani ako súčasť chemického zloženia, ani ako súčasť žiadneho prípravku zahrnutého do chemického zloženia:

— alkylfenoletoxyláty (APEO) a ich deriváty,

— EDTA, kyselina etyléndiamíntetraoctová a jej soli,

— NTA (nitrilotriacetát),

— nitrované pižmá a polycyklické pižmá vrátane napríklad týchto: — xylénové pižmo: 5-terc-butyl-2, 4, 6-trinitro-m-xylén, — ambretové pižmo: 4-tect-butyl-3-metoxy-2,6-dinitrotoluén, — moskén: 1, 1, 3, 3, 5-pentametyl-4,6-dinitroindán, — tibetínové pižmo: 1-terc-butyl-3, 4, 5-trimetyl-2,6-dinitrobenzén, — ketónové pižmo: 4'-terc-butyl-2',6'-dimetyl-3',5'-dinitroacetofenón — HHCB (1, 3, 4, 6, 7, 8-hexahydro-4, 6, 6, 7, 8, 8-hexametylcyklopenta(g)-2-benzopyrán), — AHTN (6-acetyl-1, 1, 2, 4, 4, 7-hexametyltetralín).

Hodnotenie a overenie: Žiadateľ poskytne vyhlásenie, podľa potreby podporené vyhláseniami od výrobcov zložiek, ktorým potvrdí, že uvedené látky sa vo výrobku nenachádzajú.

b) Kvartérne amónne soli, ktoré nie sú ľahko biologicky odbúrateľné, sa nepoužívajú ani ako súčasť chemického zloženia, ani ako súčasť ktoréhokoľvek prípravku zahrnutého do chemického zloženia.

Hodnotenie a overenie: Žiadateľ poskytne dokumentáciu opisujúcu biologickú odbúrateľnosť akejkoľvek použitej kvartérnej amónnej soli.

c) Výrobok neobsahuje žiadnu zo zložiek (látku ani prípravok), ktorá má priradenú ktorúkoľvek z nasledujúcich rizikových viet alebo akúkoľvek ich kombináciu, v súlade so smernicou 67/548/EHS a jej zmenami a doplneniami alebo so smernicou Európskeho parlamentu a Rady 1999/45/ES (3) a jej zmenami a doplneniami:

R31 (pri kontakte s kyselinou sa uvoľňuje jedovatý plyn),

R40 (možnosť karcinogénneho účinku),

R45 (môže spôsobovať rakovinu),

R46 (môže spôsobovať dedičné genetické poškodenie),

R49 (môže spôsobiť rakovinu pri vdýchnutí),

R68 (možné riziká ireverzibilných účinkov),

R50-53 (veľmi jedovatý pre vodné organizmy a môže spôsobovať dlhodobé nepriaznivé účinky vo vodnom prostredí),

R51-53 (jedovatý pre vodné organizmy a môže spôsobovať dlhodobé nepriaznivé účinky vo vodnom prostredí),

R59 (nebezpečný pre ozónovú vrstvu),

R60 (môže poškodiť plodnosť),

R61 (môže spôsobiť poškodenie nenarodeného dieťaťa),

R62 (možné riziko poškodenia plodnosti),

R63 (možné riziko poškodenia nenarodeného dieťaťa),

R64 (môže spôsobiť poškodenie dojčiat).

Osobitné požiadavky sú predpísané pre biocídy ako súčasti chemického zloženia alebo ako súčasti akéhokoľvek prípravku zahrnutého do chemického zloženia (pozri nižšie uvedené kritérium o biocídoch).

Uvedené požiadavky sa vzťahujú na každú zložku (látku alebo prípravok), ktorej obsah presahuje 0,01 % hmotnosti konečného výrobku. Toto zahŕňa aj každú zložku ktoréhokoľvek prípravku použitú v chemickom zložení, ktorá presahuje 0,01 % hmotnosti konečného výrobku.

Hodnotenie a overenie: poskytnú sa kópie kariet bezpečnostných údajov všetkých zložiek (látok aj prípravkov). Žiadateľ poskytne vyhlásenie, ktoré vyhotovil výrobca zložiek a v ktorom sa dokumentuje súlad s týmto kritériom.

4. Biocídy

a) Výrobok môže obsahovať biocídy len pre potrebu jeho uchovania a v dávke primeranej na tento účel. Toto sa nevzťahuje na povrchovo aktívne látky, ktoré tiež môžu mať biocídne vlastnosti. Hodnotenie a overenie: Poskytnú sa kópie kariet bezpečnostných údajov akýchkoľvek pridaných konzervačných prostriedkov spolu s informáciami o ich presnej koncentrácii vo výrobku. Výrobca alebo dodávateľ konzervačných prostriedkov poskytne informácie o dávkovaní potrebnom na stabilizáciu výrobku.

b) Zakazuje sa na obale vyhlasovať alebo naznačovať, alebo akýmkoľvek iným spôsobom oznamovať, že výrobok má antimikrobiálny účinok. Hodnotenie a overenie: Príslušnému orgánu sa poskytnú texty a grafická úprava použitá na každom druhu balenia a/alebo ukážky každého odlišného druhu balenia. Biocídy, či už ako súčasť chemického zloženia, alebo ako súčasť ktoréhokoľvek prípravku zahrnutého do chemického zloženia, ktoré sa používajú na stabilizáciu výrobku a ktoré majú priradené rizikové vety R50-53 alebo R51-53, sú v súlade so smernicou 67/548/EHS a jej zmenami a doplnkami alebo smernicou 1999/45/ES povolené, ale len vtedy, keď nie sú potenciálne bioakumulatívne. V tejto súvislosti sa biocíd považuje za potenciálne bioakumulatívny, ak log Pow (logaritmus rozdeľovacieho koeficientu oktán-1-ol/voda) ≥ 3,0 (pokiaľ experimentálne stanovená BCF ≤ 100). Koncentrácia biocídov v konečnom výrobku nemá presiahnuť maximálnu povolenú koncentráciu, ktorá sa uvádza v smernici Rady 76/768/EHS z 27. júla 1976 o aproximácii práva členských štátov týkajúceho sa kozmetických výrobkov (4) a jej následných zmenách a doplneniach. Hodnotenie a overenie: Poskytnú sa kópie kariet bezpečnostných údajov všetkých biocídov spolu s dokumentáciou o koncentrácii biocídov v konečnom výrobku.

5. Farbivá

Akékoľvek farbivo použité vo výrobku musí byť povolené smernicou Rady 76/768/EHS a jej neskoršími zmenami a doplneniami alebo musí byť povolený smernicou Európskeho parlamentu a Rady 94/36/ES z 30. júna 1994 o farbivách určených na použitie v potravinách (5) a jej neskoršími zmenami a doplneniami alebo musí byť charakterizovaný environmentálnymi vlastnosťami, ktoré v súlade so smernicou 67/548/EHS a jej neskoršími zmenami a doplneniami nezahŕňajú klasifikáciu s rizikovými vetami R50-53 alebo R51-53.

Hodnotenie a overenie: Zodpovednému orgánu sa poskytne vyhlásenie o súlade s týmto kritériom spolu s úplným zoznamom všetkých použitých farbív.

6. Vône

a) Výrobok neobsahuje parfumy obsahujúce nitrované alebo polycyklické pižmá (podľa špecifikácie v kritériu 3a).

b) Akékoľvek zložky pridané do výrobku ako vôňa musia byť vyrobené a/alebo sa s nimi musí zaobchádzať podľa pravidiel Medzinárodnej asociácie pre vonné látky. Hodnotenie a overenie: Príslušnému orgánu sa poskytne vyhlásenie o súlade s každou časťou tohto kritéria.

7. Senzibilizujúce látky

V súlade so smernicou 1999/45/ES a jej zmenami a doplneniami sa na výrobok nevzťahuje riziková veta R42 (môže spôsobiť senzibilizáciu pri vdýchnutí) a/alebo R43 (môže spôsobiť senzibilizáciu pri kontakte s pokožkou).

V súlade so smernicou 67/548/EHS a jej zmenami a doplneniami alebo so smernicou 1999/45/ES a jej zmenami a doplneniami nepresiahne koncentrácia akejkoľvek látky alebo zložky, na ktorú sa vzťahuje riziková veta R42 (môže spôsobiť senzibilizáciu pri vdýchnutí) a/alebo R43 (môže spôsobiť senzibilizáciu pri kontakte s pokožkou) 0,1 % hmotnosti konečného výrobku.

Hodnotenie a overenie: Príslušnému orgánu sa poskytne presná koncentrácia všetkých zložiek, na ktoré sa vzťahujú rizikové vety R42 a/alebo R43, spolu s kópiami kariet bezpečnostných údajov materiálov.

8. Prchavé organické zlúčeniny

Výrobok neobsahuje viac ako 10 % hm. prchavých organických látok s teplotou varu nižšou ako 150 oC.

Hodnotenie a overenie: Žiadateľ poskytne kópiu karty bezpečnostných údajov každého organického rozpúšťadla spolu s podrobnými údajmi o výpočtoch celkového obsahu prchavých organických látok s teplotou varu nižšou ako 150 oC.

9. Fosfor

Celkové množstvo elementárneho fosforu vo výrobku sa vypočítava na funkčnú jednotku (pri univerzálnych čistiacich prostriedkoch) alebo na 100 g výrobku (pri čistiacich prostriedkoch pre sanitárne zariadenia), pričom sa berú do úvahy všetky zložky obsahujúce fosfor (napr. fosforečnany a fosforitany).

Pri univerzálnych čistiacich prostriedkoch celkový obsah fosforu (P) nepresiahne 0,02 g na funkčnú jednotku.

Pri čistiacich prostriedkoch pre sanitárne zariadenia celkový obsah fosforu (P) nepresiahne 1,0 g na 100 g výrobku.

Zložky do výrobkov na čistenie okien nesmú obsahovať fosfor.

Hodnotenie a overenie: Príslušnému orgánu sa poskytne presné zloženie výrobku spolu s podrobnosťami o výpočtoch, ktorými sa preukáže súlad s týmto kritériom.

10. Požiadavky na balenie

a) Nesmú sa použiť rozprašovače obsahujúce hnacie plyny.

b) Plastické materiály, ktoré sa používajú ako materiál na hlavný zásobník, sa označujú v súlade so smernicou Európskeho parlamentu a Rady 94/62/ES z 20. decembra 1994 o obaloch a odpade z obalov (6) alebo v súlade s normou DIN 6120, časťou 1 a 2, v súvislosti s normou DIN 7728, časťou 1.

c) Ak je primárny obal vyrobený z recyklovaného materiálu, akékoľvek označenie tejto skutočnosti na obale je v súlade s normou ISO 14021 „Environmentálne značky a vyhlásenia — vlastné vyhlásenie tvrdení o environmentálnych vlastnostiach (typ II environmentálneho označenia)“.

d) Časti primárneho obalu sa dajú od seba ľahko oddeliť na časti pozostávajúce z jedného druhu materiálu. Hodnotenie a overenie: Príslušnému orgánu sa poskytnú údaje o obale a/alebo jeho vzorky spolu s vyhlásením o zhode s každou časťou tohto kritéria.

POUŽITEĽNOSŤ

11. Použiteľnosť

Výrobok je vhodný na použitie a spĺňa požiadavky spotrebiteľov.

Schopnosť čistenia musí byť taká istá alebo lepšia ako schopnosť čistenia bežne používaného najpredávanejšieho výrobku na trhu alebo ako značkového referenčného výrobku (pozri prílohu III), ktoré schválil príslušný orgán, a lepšia ako čistiaca schopnosť čistej vody.

Pri univerzálnych čistiacich prostriedkoch a kuchynských čistiacich výrobkoch sa musia dokumentovať len schopnosti odstraňovať mastnotu. Pri sanitárnych čistiacich prostriedkoch a výrobkoch na čistenie okien sa musia dokumentovať schopnosti odstraňovať mastnotu, ale aj vápenaté usadeniny.

Hodnotenie a overenie: Výkonnosť výrobku sa musí odskúšať:

— primeranou a odôvodnenou laboratórnou skúškou alebo

— primeranou a odôvodnenou skúškou vykonanou spotrebiteľmi.

Obidve skúšky sa musia vykonať a ich výsledky oznámiť z hľadiska špecifikovaných parametrov uvedených v rámci opísanom v dodatku III.

INFORMÁCIE PRE ZÁKAZNÍKOV

12. Návod na použitie

a) Pokyny na dávkovanie

Pri univerzálnych čistiacich prostriedkoch sa odporúčanie presného dávkovania uvedie na obale dostatočne veľkým písmom a tak, aby bolo viditeľné na podklade. Odporúča sa použitie obrázkového symbolu (napr. 5-1itrové vedro a počet dávkovačov s ml), je však dobrovoľné.

V prípade koncentrovaných čistiacich prostriedkov pre sanitárne zariadenia sa na obale zreteľne vyznačí, že v porovnaní s bežnými (t. j. zriedenými) výrobkami stačí použiť len malé množstvo výrobku.

Na obale sa uvádza tento text (alebo rovnocenný text):

„Správne dávkovanie šetrí náklady a minimalizuje vplyv na životné prostredie.“

b) Bezpečnostné odporúčania

Na výrobku sa uvádzajú (v textovej podobe alebo v podobe obrázkového symbolu) tieto bezpečnostné odporúčania (alebo rovnocenný text):

„Uschovajte mimo dosahu detí.“

„Nezmiešavajte rozličné čistiace prostriedky.“

„Nevdychujte rozprášený výrobok“ (len pri výrobkoch, ktoré sú balené vo forme rozprašovačov).

c) Informácie o zložkách a ich označovanie

Uplatňuje sa nariadenie (ES) č. 648/2004.

d) Informácie o environmentálnej značke

Na obale sa uvedie tento text (alebo rovnocenný text):

„Viac informácií možno nájsť na internetovej adrese EÚ o environmentálnych značkách: http://europa.eu.int/ecolabel“.

Hodnotenie a overenie: príslušnému orgánu sa poskytne vzorka obalu výrobku vrátane značky spolu s vyhlásením o súlade s každou časťou tohto kritéria.

13. Informácie uvedené na environmentálnej značke

Kolónka 2 environmentálnej značky obsahuje tento text:

— znížený vplyv na život vodných organizmov,

— znížené použitie nebezpečných látok,

— zreteľný návod na použitie.

14. Odborné školenia

Pri detergentoch, ktoré používajú profesionálni spotrebitelia, ponúkne výrobca, distribútor výrobkov alebo tretia strana odbornú prípravu alebo inštruktážne materiály pre pracovníkov vykonávajúcich čistiace práce. Tieto školenia a materiály zahŕňajú podrobný návod na správne riedenie, používanie, zneškodňovanie výrobku a používanie zariadení.

Hodnotenie a overenie: Príslušnému orgánu sa poskytne vzorka inštruktážnych materiálov na správne riedenie, používanie, zneškodňovanie výrobku a používanie čistiacich zariadení, ako aj opis inštruktážnych kurzov.

(1) Ú. v. EÚ L 104, 8.4.2004, s. 13.

(2) Smernica Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (Ú. v. ES 196, 16.8.1967, s. 1).

(3) Smernica Európskeho parlamentu a Rady 1999/45/ES z 31. mája 1999 o aproximácii zákonov, iných právnych predpisov a správnych opatrení členských štátov o klasifikácii, balení a označovaní nebezpečných prípravkov (Ú. v. ES L 200, 30.7.1999, s. 1).

(4) Ú. v. ES L 262, 27.9.1976, s. 169.

(5) Ú. v. ES L 237, 10.9.1994, s. 13.

(6) Ú. v. ES L 365, 31.12.1994, s. 10.